АҞӘА, хәажәкыра 26 — Sputnik. Алхрақәа аҩбатәи ртур амҩаԥысра иаҿуп. Аҵыхәтәантәи адыррақәа рыла уажәы алхыҩцәа бжьыҭира рааира еиҳа еиҳауп актәи атур аан асҭа. Sputnik адыррақәа рыла асааҭ 18: 00 рзы рыбжьы рҭихьеит:
Гал араион — 63,6%. Очамчыра араион – 60,7%. Гәдоуҭа араион — 58,8%. Аҟәа араион — 54,7%. Гәылрыԥшь араион — 50,6%. Тҟәарчал араион — 50,4%. Аԥсны аҳҭнықалақь аҟны рыбжьы рҭихьеит 46,7%. Гагра араион аҟны — 39,3%. Гагра ақалақь аҟны — 30,6%.
Алхыҩ Григори Саакиан иҳәеит абжьыҭира иуалԥшьаны дшахәаԥшуа.
"Ари сара сзин ауп. Исҭахуп Аԥсны ԥхьаҟа аҿиара аиурц. Иаԥсоу алаҳхыр усеиԥш иагьыҟалоит", — иҳәеит иара.
Алхыҩ Ҳаџьараҭ Шамба иҳәеит алхрақәа ламысцқьала имҩаԥгахар зегьы ишрыцкхо.
"Аоппонентцәа рыбжьара аилибакаара ыҟазароуп. Алхрақәа ииасуеит, ҳара зегьы ара ҳанхоит. Ҳаизыҟазаашьақәа бзиазароуп", — иҳәеит иара.
Алхырҭатә ҭыԥқәа аркхоит асааҭ 20:00 рзы.
Аԥсны Жәлар Реизарахь алхрақәа актәи ртур мҩаԥысит хәажәкыра 12 рзы 35 алхратә ҭыԥқәа рҿы. Дииааит ҳәа дыԥхьаӡан 50% + 1 бжьы зауз акандидат.